શીર્ષક: મૅનેજમૅન્ટ ગુરુઓને પસંદ પડી ગયા આ હિન્દુસ્તાની 'જુગાડ'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ઉનાળામાં દિલ્હીનું તાપમાન ઘણીવાર 47થી 48 ડિગ્રી સુધી પહોંચી જતું હોય છે. 

બ્રિટિશ નાગરિક ડીન નૅલ્સન હાલમાં જ દિલ્હીમાં રહેવા આવ્યા છે. તેમણે દિલ્હીના નિઝામુદ્દીન વેસ્ટમાં મકાન લીધું છે. 

તેઓ ઘરમાં એસી લગાવવા માટે વિચારી રહ્યા હતા અને એ માટે 'ધ હિન્દુ' અખબારના પાનાં ફેરવીને દુકાન શોધી રહ્યા હતા. 

ત્યાં તેમની નજર સ્નોબીજ નામના મશીનની જાહેર ખબર પડી. આ મશીન બરફથી મકાન ઠંડુ કરી આપતું હતું.  

ગામડાના લોકોને મદદ કરવા માટે આ મશીન એક નિવૃત પત્રકારે બનાવ્યું હતું. 

નૅલ્સન આ મશીન વિશે જાણીને નવાઈ પામી ગયા. સામાન્ય એસીથી તે બહુ જ સસ્તું મશીન હતું. 

તમે આ વાંચ્યું કે નહીં

ડીન નૅલ્સને તેને લગાવવાનું નક્કી કર્યું. તેમણે સ્નોબીજ મશીન માટે ઑર્ડર આપી દીધો. 

મશીન લગાડવા માટે ઇલેક્ટ્રિશિયનની જરૂર પડે તેમ હતી. 

સ્નોબીજ મશીન નૅલ્સનના ઘરે પહોંચ્યું ત્ચારે તેને જોઈને તેમને વધારે નવાઈ લાગી. મશીન કોઈ વાદળી રંગના ડસ્ટબીન જેવું લાગતું હતું.

તેનો આગળનો ભાગ સ્કેટબોર્ડ જેવો લાગતો હતો. નૅલ્સન કહે છે કે આ મશીન જોઈને તેમને તરત જ જુગાડ શબ્દ યાદ આવી ગયો હતો. 

આ એકદમ ભારતીય અને દેશી શબ્દ છે, જેનો અર્થ થાય છે કોઈ પણ મુશ્કેલીનો માર્ગ શોધી કાઢવો. 

હિન્દુસ્તાની મિજાજ

તમે ભારતનાં ગામડામાં જાવ તો ઠેકઠેકાણે જુગાડના નમૂના મળી જશે. 

ખખડી ગયેલા ટ્રકનો ઉપયોગ કરીને આખા ગામને વીજળી મળતી હોય તેવું જોવા મળી જશે. 

હેંગરનો ઉપયોગ ટીવીના એન્ટેના માટે થયો હોય. 

એવી જ રીતે ત્રણ પૈંડાની ગાડી જોવા મળશે, જેમાં ભારે અવાજ કરતી વોટર પંપની મોટર મૂકી હોય અને બીજા સાધનો જોડીને ચલાવાતી હોય છે. 

ટૂંકમાં જુગાડ હિન્દુસ્તાનનો મિજાજ છે. કોઈપણ મુશ્કેલી હોય તેનો ઉકેલ શોધવાનો ઉત્સાહ. 

તેના કારણે જ મુંબઈના ડબ્બાવાળા ડબ્બાઓ ભરેલી ઠેલણગાડી લઈને મુંબઈની સડકો પર રોજેરોજ ફરી વળે છે. 

ડબ્બાવાળા સમયસર દરેકનું ટિફિન તેની ઑફિસે જ પહોંચાડી દે છે. 

તેઓ એટલી અચૂક રીતે કામ કરે છે કે એક કરોડ સાઠ લાખમાંથી એક જ વાર ડબ્બો ખોટી જગ્યાએ પહોંચાડવામાં ભૂલ પડે. 

તેમની ચોક્સાઇ જોઈને વિશ્વની મોટી કુરિયર કંપની ફેડેક્સે પણ તેમની અચૂક ડિલિવરીનું રહસ્ય જાણવા કોશિશ કરી હતી.

કૉર્પોરેટને ગમી ગયો જુગાડ

આજકાલ કૉર્પોરેટ દુનિયામાં પણ જુગાડ શબ્દ લોકપ્રિય બનવા લાગ્યો છે. 

મૅનેજમૅન્ટ ગુરુઓ પશ્ચિમના દેશોના મૅનેજરોને સલાહ આપે છે કે તમારે પણ જુગાડ શીખી લેવો જોઈએ.

મુશ્કેલ સમયમાં ઓછા સાધનોથી કામ...